|  |  | ### Hírlevél 2025.10.09. |
| Az érzelmek meghatározzák az életünket. Vannak közöttük kellemesek és kellemetlenek, de mindegyik fontos. Az öröm jó érzéssel tölt el, a félelem ijesztő gondolatokat szül, a harag feszültté tesz, a szomorúságtól sírunk. Ebben a könyvben 13 mesén keresztül követhetjük végig a kisgyermekkor alapvető érzelmeit. Babóca és az öröm, Bogyó és a csodálkozás, Gömbi és a félelem, Pihe és a szomorúság, Baltazár és a harag, Vendel és az undor, Ugri és az irigység, Döme és a türelem, a bolhák és a telhetetlenség, Bagolydoktor és a nyugalom, a muslica és a hiszti, Zúzmara és a büszkeség, végül Frici és a megbánás története segít eligazodni az érzelmek tengerén. |
| ,,Semmiért sem kell - úgy érzem - bocsánatot kérnem. Mert ez van." Náray Tamás eddigi legőszintébb és legszemélyesebb könyvének nemes egyszerűséggel saját létezése a tárgya. Önmaga elől nincs mit lepleznie; nincs, akinek vagy akiért szépítsen, maszatoljon. Az Anyám szerint és az Apám szerint című nagy sikerű kötetek után most levonja a saját tanulságait. Az életéből, a munkásságából, a származásából és a neveltetéséből, az őt övező szeretetből és figyelemből, de nem kevésbé az őt ért bántásokból és figyelmetlenségekből. A létezés felületességéből. Viharoktól a megnyugvásig - fenntartva a belenyugvás képtelenségét. Zárójelbe téve sikert, megítélést, érzelmeket és értékeket, ihletet és stúdiumokat, hazát és önkéntes száműzetést - a legszemélyesebb dolgok sűrű sötétjéből indulva az általános igazságok derengése felé. És amikor háborog és bánt, azt is mindig érted, sohasem ellened teszi. |
| Az élet egyetlen pillanat alatt megváltozhat. Maffiacsalád lányaként a pokol mélyén jártam, és súlyos árat fizettem. Miután túléltem a legrosszabbat, kiléptem a család árnyékából. Próbálok új életet kezdeni, de a sors nem könnyíti meg az életem. Amikor találkozom a titokzatos idegennel, akinek a szenvedélye mindent beárnyékol, háttérbe szorítja az érzékeimet, és fogalmam sincs, hogy ő a maffia egyik kegyetlen vezére. De amikor egy közeli barátom eltűnik, kénytelen vagyok segítségért fordulni a gyökereimhez. A régi énemnek nem okozott gondot az a mocskos világ, amibe születtem. De azok, akikben hittem, elárultak. Elvesztettem a maffiacsalád tiszteletét, és ezzel a jogot is, hogy közéjük tartozzam. Miközben újra egyre mélyebbre süllyedek a sötét világban, a káosz mindent felfordít körülöttem, és a helyzet egyre inkább kilátástalanabbá válik. Vajon a férfi, aki birtokolni akar áruló vagy a szövetségesem? Megbízhatok benne, vagy ő is része ennek a könyörtelen játszmának? A szerelem és az árulás határán egyensúlyozva választanom kell: hűség vagy bosszú, vonzalom vagy túlélés. És csak egyetlen út vezethet ki ebből a pokolból. |
| "Nem maradt bennem semmi érintetlen. Nincs más esélyem az életre, mint újraszülni magamat. Megtalálni saját, legbensőbb, törött intimitásomat, és újraépíteni belülről ezúttal." Tisza Kata az intimitás számos rétegét fejti fel a születésünk pillanatától, az ősintimitás megélésétől, a gyerekkort végigkísérő családi intimitáson át a felnőttkorban megélhető különféle intimitásokig, ami a baráti, párkapcsolati, szülői, terápiás és önmagunkkal megélhető intimitásokig terjed. Ezek dimenziói rendkívül gazdagok: érzelmi, intellektuális, spirituális, egzisztenciális, szexuális és olyan további rétegeket mutat meg, amire meglehet, hogy nem is gondoltunk. Hogy mit tartunk intimnek, azt meghatározza az eredeti családmodellünk, az egyéni alkatunk, de az adott társadalmi normák is, így sajnos nem minden esetben beszélhetünk valódi intimitásról. Létrejöhetnek sérült formái az intimitásnak, amelyek az intimitás látszatát nyújtják, de valójában pusztítanak. Olvashatunk gyászról, fájdalomról, tisztánlátásról, álmokról és mindarról, ami gúzsba köti, illetve felszabadítja az embert. A mű egyszerre mozog a szakmai láttatás és a fiktív történetmesélés területein, és egyszerre mutatja a szeretet, őszinteség gyógyító erejét, s ezzel párhuzamosan a hazugság, árulás, kihasználás, álintimitás megjelenését és kínkeservét, ami hasadást okoz az egyénben és a kapcsolataiban egyaránt. Végigvezet az emberi létezés egészén, és segít közelebb kerülni az önmagunkkal való intimitáshoz, a hamis szerepektől való tisztuláshoz, amin keresztül a világ is közelebb jöhet, őszintébben és valóságosan, egészen a visszatalálásig a saját legcsupaszabb önmagunkhoz, a létezés öröméhez és szabadságához. |
| Egy városnak nemcsak utcái és épületei vannak, hanem ízei is. Titkok, ízek, legendák Egy városnak nemcsak utcái és épületei vannak, hanem ízei is. Mi került az asztalra Mátyás király és Aragóniai Beatrix budai lakodalmán? Miért viseli a Múzeumkert kávézója az egykori albán királyné nevét? Hogyan indult a Kádár-kori hamburgerlánc, a City Grill tündöklése, és mi okozta a bukását? Melyik volt a város első kínai étterme, amelyben egy magyar sztárséf főzött? Miért jár fél Hollywood pacalt enni a Keleti pályaudvar mögé? Többek között ezekre a kérdésekre ad válaszokat és remekül elkészíthető recepteket a Budapest Gasztro. Különleges könyvet tart kezében az olvasó. Két szerzőjének ugyanis látszólag nem sok köze van egymáshoz. Kordos Szabolcs neve régóta egyet jelent Budapest izgalmas titkainak bemutatásával. Az ő elmesélésében, 19 épületen keresztül ismerhetjük meg a legjobb fővárosi gasztrosztorikat Blaha Lujza vesepecsenyéjétől az influenszerek kedvenc büféjéig. A könyv másik szerzője, Mautner Zsófia, a hazai gasztrovilág egyik legnagyobb tekintélye minden fejezethez egy-egy autentikus vagy éppen újragondolt, könnyen elkészíthető receptet álmodott meg. Így válik a várostörténelemből könnyen fogyasztható, mai ízélmény. |
| Hét nap múlva Jet halott lesz. Mindeddig úgy érezte, tengernyi ideje van. Hiszen csak huszonhét éves. Majd holnap, majd később, majd egyszer csak elkezdődik az igazi élete - mondogatta. Megtehette, tehetős családja mindig kisegítette, ha nehézséggel találta szemben magát. Halloween éjszakáján azonban valaki meg akarja gyilkolni - a támadó tulajdonképpen sikerrel jár, mert a lány gyógyíthatatlan fejsérülést szenved, amelybe az orvosok szerint egy héten belül a belehal. Jet soha nem gondolta, hogy ellenségei lennének. Most azonban körülötte minden és mindenki új megvilágításba kerül: a családja, egykori legjobb barátnőjéből lett sógornője, a volt vőlegénye, az egész vermonti kisváros biztonságosnak hitt közege. Hét napja van, hogy kezdjen valamit a maradék életével, és végre véghezvigyen valami igazán nagy dolgot. Gyermekkori barája, Billy segítségével nyomozni kezd. Meg akarja találni a saját gyilkosát. Mert Jet halott ugyan, de még nem egészen... "- Nem lehet, anyu. Nem akarok most meghalni. - A fejére és a szívére hallgatott, és mindkettő ugyanazt mondta, ugyanazt lüktette gyors, pánikszerű ütemben. Nem-most, nem-most, nem-most. - A hét napot választom. Akarom azt az időt. Szükségem van rá. - Mire, Jet? - csattant fel az anyja. Nem a szavak fájtak, hanem ami mögöttük volt. Amit az anyja valójában gondolt. Azt, hogy már volt huszonhét éve, és semmi jelentőset nem kezdett vele, hát akkor mit érhet el egyetlen hét alatt? Mindent. - Most végre csinálni fogok valamit, anyu. Valami fontosat. És végigcsinálom. Ezúttal más lesz. Muszáj, hogy más legyen, mert ez a legutolsó esélyem. - Csinálsz valamit? - zokogta az anyja. - Hogy érted ezt? Mit akarsz csinálni? Valami nagyszerűt. Valamit, amit még senki nem csinált meg korábban. - Megoldom a saját gyilkossági ügyemet." Holly Jackson már fiatalon elkezdett történeteket írni, első regénykísérlete tizenöt éves korában született. Angol szakon diplomázott (MA) a Nottinghami Egyetemen, ahol lingvisztikát és kreatív írást is tanult. Az olvasás és az írás mellett szeret videójátékokkal játszani, és szívesen néz megtörtént bűnesetekről szóló dokumentumfilmeket, mert közben nyomozónak képzelheti magát. A Jó kislányok-trilógia kötetei, amelyek sikert és hírnevet hoztak számára, több millió példányban keltek el világszerte. |
| Közeleg a karácsony, és az állatok pont olyan izgatottan várják, mint mi. Tartsatok velük, és a készülődés öröme, majd az ünnep varázsa garantáltan megérinti a legkisebbeket is Tony Wolf kedves illusztrációit nézegetve ebben a térbeli mesekönyvben. 1+ |